Tenåringsgutt døde etter badeulykke
Det bekrefter Tor Jøkling ved operasjonssentralen i Oslo overfor VG. – Han ble erklært død på sykehuset. Det er en tragisk ulykke. Pårørende er varslet. Det blir rutinemessig opprettet sak fra politiets side. Gutten ble hentet opp av et vann ved Mariholtet i Østmarka tidligere i kveld, politiet fikk melding om hendelsen klokken 19.45. Gutten ble fraktet til sykehuset med kritiske skader, og livet stod ikke til å redde. – Det er en ung tenåringsgutt som har vært sammen med flere andre venner. Han har lagt ut på svøm, men etter hver gått under vann og ikke kommet opp igjen. Vennene har forsøkt å dra ham opp, uten å lykkes, opplyste Line Skott ved operasjonssentralen tidligere i kveld. . Operasjonslederen opplyser til VG klokken 20.37 at det ble iverksatt iverksatt hjerte- og lungeredning etter at gutten ble hentet opp. Det var rundt ti andre venner til stede, og samtlige ble ivaretatt av helsepersonell. Guttens pårørende er varslet.
En gutt i tenårene er død etter en badeulykke ved Mariholtet lørdag kveld.